open-index/open-wikipedia-markdown huggingface dataset:
Tage Erlanders andre regjering

**Regjeringen Erlander II** tiltrådte den 1. oktober 1951 og gikk av 31. oktober 1957.

Regjeringen var en koalisjonsregjering mellom Socialdemokraterna og Bondeförbundet. Sommaren 1951 hadde man innledet samtaler for å få med Bondeförbundet i regjeringen fordi regjeringen manglet majoritet i riksdagen. Forhandlinger med SKP hadde heller ikke lykkes.
Nindorf

**Nindorf** er en kommune i kretsen Ditmarsken i Schleswig-Holstein, Tyskland. Nindorf hører under Midtre Ditmarskens amt, og lå inntil 25. mai 2008 i Meldorflands amt.

## Referanser


## Eksterne lenker
*
Olof Palmes første regjering

**Olof Palmes første regjering**, med Olof Palme som statsminister, tiltrådte 14. oktober 1969, og satt fram til 8. oktober 1976, da den ble erstattet med en borgerlig koalisjonsregjering (statsminister Thorbjörn Fälldin).
Forum-bygningen

**Forum-bygningen** er en bygning som ble konstruert for å brukes under Forum for kultur i Barcelona i 2004. Den er tegna av de sveitsiske arkitektene Jaques Herzog og Pierre de Meuron (Herzog & de Meuron), og regnes av noen som symbolet på «det nye Barcelona». Det er en triangulær bygning med 180 meter lange sider og en høyde på 25 meter. Bygningen ligger midt i triangelet mellom gatene Avinguda Diagonal, Rambla de Prim og Ronda Litoral.

Forum-bygningen hadde en prislapp på 144 millioner dollar, noe som har blitt sterkt kritisert av opposisjonspartiene i Barcelona og Catalonia. Den har et auditorium med 3 200 sitteplasser og en utstillingshall på nesten 5 000 kvadratmeter. Fra og med høsten 2005 huser bygningen et museum for Barcelonas framtid og den bærekraftige utviklinga.

## Se også
*Forum for kultur 2004

## Referanser
Eels

**Eels** er et amerikansk rockeband bestående av Mark Oliver Everett, bedre kjent som «Mr. E». Andre medlemmer byttes inn og ut, både i studio og live etter Mr. Es egne ønsker.

Bandet oppstod i 1995 da Mr. E, sammen med Jonathan «Butch» Norton møtte Tommy Walter. De ga ut albumet *[[Beautiful Freak]]* i 1996, og albumet mottok meget god kritikk.

## Diskografi
*1996 *[[Beautiful Freak]]*
*1998 *[[Electro-Shock Blues]]*
*2000 *[[Daisies of the Galaxy]]*
*2001 *[[Souljacker]]*
*2003 *[[Shootenanny!]]
*[[2005]] *Blinking Lights and Other Revelations*
*[[2009]] *Hombre Lobo*
*[[2010]] *End Times*
*[[2010]] *Tomorrow Morning*
*[[2013]] *Wonderful, Glorious*
*2014 *The Cautionary Tales of Mark Oliver Everett''

## Eksterne lenker
* 
* RockingEels.com &ndash; Fanside 
*
G. C. Green

**Ben George Christian Green**, kjent som **G. C. Green**, er en britisk bassist. I 1988 dannet han bandet Godflesh sammen med Justin Broadrick. I 2002 forlot han dette bandet, som ble oppløst like etter.

## Eksterne lenker
*
Ingvar Carlssons første regjering

**Ingvar Carlssons første regjering** var Sveriges første regjering med Ingvar Carlsson (s) som statsminister. Regjeringen tiltrådte 12. mars 1986 og gikk av i februar 1990. Bakgrunnen for regjeringen var mordet på statsminister Olof Palme 28. februar 1986.
Ingvar Carlssons andre regjering

**Ingvar Carlssons andre regjering** tiltrådte 27. februar 1990 og satt fram til 4. oktober 1991.

## Statsråd
Ingvar Carlssons tredje regjering

**Ingvar Carlssons tredje regjering** tiltrådte 7. oktober 1994 og gikk av i mars 1996.

## Statsråd
Ingvar Carlsson hadde under valgkampen lovet at en sosialdemokratisk regjering skulle ha like mange menn som kvinner, og sluttresultatet ble at 11 av de 22 statsrådene var kvinner.
Olof Palmes andre regjering

**Olof Palmes andre regjering** tiltrådte 8. oktober 1982 etter det borgerlige valgnederlaget i 1982. Olof Palme ble på nytt statsminister. Regjeringen satt fram til 1. mars 1986 da den gikk av, etter at Palme var blitt skutt.

Ingvar Carlsson ledet Palmes siste regjering fram til 12. mars.
Norddeich

**Norddeich** er en kommune i kretsen Ditmarsken i Schleswig-Holstein, Tyskland. Norddeich hører under Büsums amt, og lå inntil 1. januar 2008 i Wesselburens amt.

## Referanser


## Eksterne lenker
*
Teatre Lliure

**Teatre Lliure** er et teater i den katalanske byen Barcelona. Det regnes som et av byens mest prestisjefylte. Teateret ble oppretta i 1976 i Gràcia-distriktet av en gruppe uavhengige skuespillere fra Barcelonas frie teaterscene. Det skilte seg ut fra andre teatre ved at stykkene ble framført på katalansk, ved sin omskriving av kjente klassikere og ved sine mange oppsetninger med samtidsteater.

Teatre Lliure var en av grunnleggerne av Den europeiske teaterunionen i 1989, og er fremdeles medlem. I 2001 åpna teateret i nye lokaler, nærmere bestemt i det gamle Landbrukspalasset på høyden Montjuïc.

Àlex Rigola har siden 2003 vært direktør for teateret. Tidligere direktører har vært Fabià Puigserver, Lluís Pasqual, Lluís Homar, Guillem-Jordi Graells og Josep Montanyès.

## Eksterne lenker
* Teaterets hjemmeside
Liberala samlingspartiet

**Liberala samlingspartiet** var et liberalt parti i Sveriges riksdag mellom 1900 og 1924. Statsministrene Karl Staaff og Nils Edén kom fra dette partiet.

Partiet ble etablert i 1900 ved en sammenslutning av flere liberale riksdagsgrupper: Folkpartiet og de to grupperingene Bondeska og Friesenska diskussionsklubbarna. I tillegg sluttet en del lantmannapartister og partiløse seg til det nye partiet. Partiets hovedsak var innføring av allmenn stemmerett.

Velgerorganisasjonen Frisinnade landsföreningen ble stiftet i 1902. Avholdsbevegelsen og frikirkeligheten ble viktige pressgrupper i partiet. Partiet appellerte ellers til mange små næringsdrivende, funksjonærer, lærere, bønder og en del arbeidere.

Partiet ble splittet i forbudssaken. Forbudstilhengerne fikk flertall under landsmøtet i Frisinnade landsföreningen i 1923 og skrev brennevinsforbudet inn i partiprogrammet. Frisinnade landsföreningen fortsatte som velgerorganisasjon for Frisinnade folkpartiet, mens forbudsmotstanderne brøt ut og dannet Liberala riksdagspartiet (med velgerorganisasjonen Sveriges liberala parti).

## Partiledere
*Sixten von Friesen 1900–1905
*Karl Staaff 1907–1915
*Daniel Persson i Tällberg 1915–1918
*Nils Edén 1918–1924

## Referanser
Kosmos (selskap)

**⅍ Kosmos** var et rederi og industriselskap fra Sandefjord, grunnlagt som **Hvalfangstselskapet Kosmos ⅍** i 1928 av Anders Jahre. I 1949 ble Hvalfangstselskapet Kosmos ⅍ (⅍ Kosmos) og søsterselskapet **Hvalfangstselskapet Kosmos II ⅍** (⅍ Kosmos II) fusjonert til selskapet ⅍ Kosmos.

I 1986 forsøkte brødrene Arne og Wilhelm Blystad å overta kontrollen over selskapet uten å lykkes. To andre brødre, Morits og Brynjulf Skaugen, fikk imidlertid to år senere eierkontroll over Kosmos og splittet opp selskapet. Rederivirksomheten ble overtatt av I. M. Skaugen og Color Line.

Fra 1978 til 1989 var Bjørn Bettum administrerende direktør i Kosmos.

## Se også
*FLK «Kosmos», flytende hvalkokeri
*FLK «Kosmos II», flytende hvalkokeri

## Litteratur

*Alf R. Jacobsen (1986) *Kampen om Kosmos*, Pax, Oslo. 
*Odd Thorson (1953) *Aksjeselskapet Kosmos gjennom 25 år. En epoke i Antarktis*, Dreyer, Oslo

## Eksterne lenker
* 
* Lardex.net: Kosmos for femti år siden
Nils Edéns regjering

**Nils Edéns regjering** var Sveriges regjering fra 19. oktober 1917 til 19. mars 1920. Den var en koalisjonsregjering mellom det liberale partiet og det sosialdemokratiske partiet med Nils Edén som statsminister. Dette var første gang at sosialdemokratene satt i regjering. Regjeringen gjennomførte allmenn stemmerett i Sverige. 

## Referanser
Göran Perssons regjering

**Göran Perssons regjering** tiltrådte 22. mars 1996 og gikk av fredag 6. oktober 2006, da den ble etterfulgt av Fredrik Reinfeldts regjering. 

Foruten statsminister Göran Persson var tre regjeringsmedlemmer medlemmer av regjeringen hele tiden; Ulrica Messing, Leif Pagrotsky og Thomas Östros.

## Samarbeid med Vänsterpartiet og Miljöpartiet
Etter riksdagsvalget i 1998 ble regjeringen enige med Vänsterpartiet og Miljöpartiet om å samarbeide. Den 5. oktober 1998 meddelte partiene i en pressemelding at de skulle samarbeide på 5 områder: økonomi, sysselsetting, rettferdig fordeling, likestilling, og miljø. Samarbeidet skulle komme til å manifesteres både i parlamentet og gjennom felles arbeidsgrupper mellom partiene. Partiene hadde blitt enig om å opprette særskilte arbeidsgrupper for å komme med konkrete forslag på sysselsettingsområdet.

Etter riksdagsvalget i 2002 ble partiene enige om å fortsette samarbeidet ytterligere en mandatperiode.
Biskop av Exeter

**Biskop av Exeter** er den øverste geistlige posisjonen i Exeter bispedømme som har katedralen i Exeter som sete. 

Nedenfor er en liste over biskopene av Exeter og de geistlige kontorer som var forut bispedømmet ble grunnlagt i 1050 med Leofric som Exeters første biskop.

## Referanser


## Litteratur
**Haydn's Book of Dignities (1894)* Joseph Haydn/Horace Ockerby, reprinted 1969*
* *Whitaker's Almanack 1883* to *2004*, Joseph Whitaker and Sons Ltd/A&C Black, London*
Tunnelgatan

**Tunnelgatan** er en gate i Stockholm, som strekker seg mellom Sveavägen og Brunkebergstunneln.

Tidligere het gata *Barnhus trädgårdsgata*, etter barnehuset ved det nåværende Norra Bantorget. På 1600-tallet lå det en reperbane der. Det eneste gjenværende bolighuset i Tunnelgatan ligger i krysset Tunnelgatan/Luntmakargatan og ble oppført i perioden 1894–1896. Midt imot lå Grönwalls bryggeri og i krysset Sveavägen lå *[[Pro Patria]]*. 

Palme-mordet skjedde ved Tunnelgatans åpning mot Sveavägen. Morderen flyktet opp trappene (se bildet).

## Se også
*Olof Palmes gata
Skolebrød

**Skolebrød** eller **skolebolle** er et bakverk av gjærdeig som er formet som en rund, flat hvetebolle, har en grop i midten som er fylt med et «øye» av gul egge- eller vaniljekrem, og blir pyntet med melisglasur og kokosstrø etter steiking. Skolebrød er et typisk norsk bakverk. Det så dagens lys i 1950-årene.

I 1970-årene dukket det opp kontrovers rundt bakverkets navn. Da diskusjonen om barn og unge spiste for mye sukker og slikkerier dukket opp, var det flere som tok til orde for at det å kalle en kaloririk bolle for «brød» kunne bidra til at det ble noe folk spiste til hverdags. Skolebolle ble derfor et nyord det tiåret.

Bakverket har også mange forskjellige geografiske navnevarianter. I Arendal, Lillesand og Grimstad kaller man skolebrød for «porke» eller «purke». I Kristiansand har bakverket fått navnet «tolvøres». Dette kom antageligvis av at prisen opprinnelig var 12 øre. Det er også en del nordmenn som kaller det «pai», «eggemelisbolle» eller «olabolle».

Nordmenn er også delt i spørsmålet om hvordan man skal spise et skolebrød. Ifølge en spørreundersøkelse utført av Opplysningskontoret for brød og korn i 2021, spiser 50 % av nordmenn skolebrødet på tvers som en vanlig bolle. 47 % spiser seg rundt og sparer det gule til slutt.

Opplysningskontoret for brød og korn tok i 2017 initiativ til å innføre en egen «Skolebrødets dag». Denne dagen er lagt til siste fredagen før skolens sommerferie.

## Referanser




## Eksterne lenker
* 
*  Oppskrift på klassiske skolebrød
*  Oppskrift på skolebrød
Hospital de la Santa Creu

**Hospital de la Santa Creu** er en gotisk bygning fra 1400-tallet i bydelen El Raval i Barcelona. Sykehuset ble oppretta da alle de forskjellige sykehusene i byen ble samla i én bygning.

Grunnsteinen til Hospital de la Santa Creu ble lagt ned i 1401 med kong Martin I av Aragón til stede. Bygningen ble tegna av Guillem d'Abriell. I 1414 ble det meste av bygginga gjort ferdig. Sykehuset består også av blant annet en liten gotisk kirke og et hus fra 1400-tallet som ble brukt som arkiv. I 1703 malte Antoni Viladomat i Manalt, en av de mest prominente katalanske barokkmalerne, sykehuskapellet.

På slutten av 1800-tallet hadde sykehuset blitt gammeldags, og det ble derfor bestemt at det skulle flyttes til en ny bygning, Hospital de la Santa Creu i Sant Pau, som ble bygd mellom 1902 og 1930.

I 1926 ba Barcelonas bystyre om å få overta bygningen, og de begynte å pusse den opp. Den er nå hovedsete for Biblioteca de Catalunya, Institut d'Estudis Catalans, Escola Massana samt to andre biblioteker. 3. juni 1931 ble bygningen erklært verneverdig.

## Litteratur
*VILARRUBIAS, Fel1o A.: *Hospital de la Santa Cruz y casa de convalecencia de San Pablo de la ciudad de Barcelona (1401-1928)*, Diputación provincial de Barcelona Biblioteca Central. Barcelona, 1969.
*DIPUTACIÓ DE BARCELONA. *L'Hospital de la Santa Creu i Sant Pau, L'Hospital de Barcelona*. Editorial Gustau Gili, S.A. (tercera edició) Barcelona, 1971.
*FIGUERES, Lourdes; RIU I RIU, Manel; LLIMARGUES, Marc; *L'Hospital de la Santa Creu i Sant Pau.* Universitat Autònoma de Barcelona:Lumwerg, 2001. ISBN 8477828091.

## Eksterne lenker
*
Palau Güell

**Palau Güell** er en modernistisk bygning av arkitekten Antoni Gaudí i den katalanske byen Barcelona. Den er en del av oppføringa «Antoni Gaudís verker» på UNESCOs verdensarvsliste. Bygningen ble bygd for den katalanske industrigiganten Eusebi Güell. Den ligger i gata Carrer Nou de la Rambla. Bygginga fant sted mellom 1885 og 1890.

Palau Güell ser forholdsvis beskjeden ut på utsida, med en fasade av grå stein fra steinbruddet i Garraf. Interiøret er derimot storslagent og luksuriøst. Sentrum i bygningen er en stor sal hvor Güells gjester ble underholdt. De ankom med hest og kjerre gjennom bygningens jernporter, som danner parabelforma buer. Hovedrommet har små hull i taket, og om kvelden hengte man opp lanterner på utsida som lyste inn, for at det skulle se ut som en stjernehimmel.

## Referanser


## Eksterne lenker
* Informasjon om Palau Güell
Sjakalen (andre betydninger)

**Sjakalen** er bestemt form entall av sjakal, som er en fellesbetegnelse for tre afrikanske hundearter. Sjakalen har flere betydninger:

**[[Sjakalen (bok)|Sjakalen]]*: en kriminalbok fra 1971 skrevet av Frederick Forsyth (The Day of the Jackal)
**[[Sjakalen (1973)|Sjakalen]]*: en spillefilm fra 1973 basert på boka ved samme navn.
**[[Sjakalen (1997)|Sjakalen]]*: (*The Jackal*) en nyinnspilling (1997) av filmen fra 1973.
*Sjakalen, den venezuelanskfødte terroristen Ilich Ramírez Sánchez, alias «Carlos» og kjent i media som «sjakalen»
Nyhetsmorgen

***Nyhetsmorgen*** er et norsk nyhetsprogram som har gått på NRK radio siden 1995. Programmet dekker et vidt spekter og inkluderer også ''Politisk kvarter'' mellom 07.45 og 08.00. Det sendes på NRK P2 og NRK Nyheter på hverdager fra klokka 06.30 til 09.00, og sendes også som tv-program på NRK1. Om sommeren og i forbindelse med høytider starter Nyhetsmorgen klokka 07:00.

Første sending gikk på NRK P2 den 2. mai 1995.

*Nyhetsmorgen* inneholder reportasjer, intervjuer og direkterapporter om nyheter fra inn- og utland, kultur, underholdning og sport. NRKs distriktskontorer bidrar hver dag med journalistikk fra hele Norge.

Tidligere omfattet sendeflaten også programmer som ''Verden i dag'' og *Økonominytt*, men de ble nedlagt som egne titler og i stedet inkorporert i programmet fra 1. februar 2008. Fram til 2010 het programmet *P2s Nyhetsmorgen*. Til 2017 var *[[Kulturnytt (radioprogram)|Kulturnytt]]* en selvstendig del av *Nyhetsmorgen*.

Hver sending hadde i gjennomsnitt 315.000 radiolyttere innom i første halvår 2023.

## Ansatte
*Nyhetsmorgen* er blant annet bemannet med:

* Vaktsjef
* Programledere for hovedsendingene (nyhetsankere)
* Programingeniør, som har det tekniske ansvaret
* Reportere, som lager saker til *Nyhetsmorgen* og *[[Dagsnytt]]*, og jobber både ute og fra desken
* Utenriks jourhavende, som har ansvaret for utenriksstoffet i NRK radio, holder kontakt med korrespondentene og lager saker selv. Jobber i NRKs utenriksredaksjon.

Knut Magnus Berge er redaktør i NRK Direkte, og dermed også redaktør for *Nyhetsmorgen*.

## Nåværende programledere

* Birger Kolsrud Jåsund
* Katrine Nybø
* Ugo Fermariello
* Linn Wiik
* Silje Sande
* Silje Kathrine Bjarkøy
* Jon Branæs
* Marte Kaasa Arntsen

## Referanser
Sjakalen (1973)

:*For nyinnspillingen av denne filmen, se [[Sjakalen (1997)]]*

	
***Sjakalen*** (originaltittel: *The Day of the Jackal*) er en britisk-fransk politisk thriller fra 1973 regissert av Fred Zinnemann. Filmen handler om en beryktet leiemorder som skal drepe Frankrikes president på vegne av en terrororganisasjon. De ledende rollene spilles av Edward Fox og Michael Lonsdale. Filmen er basert på Frederick Forsyths bok *The Day of the Jackal* fra 1971.

## Handling
Den fransk-algirske terrororganisasjonen OAS har planer om å drepe Frankrikes president Charles de Gaulle på grunn av hans bestrebelser med å trekke landet ut av Algerie. De leier den myteomspunnede leiemorderen Sjakalen for å utføre drapet. Fransk etterretning får et tips om hva som skal skje, men vet ingenting om hvem Sjakalen er. De setter sine beste etterforskere på saken. Det hele utarter til et kappløp med tiden.

## Om filmen
Filmen ble meget godt mottatt av kritikerne. Den ble også godt mottatt av de norske anmelderne. Blant annet så gav *[[Aftenposten]]* og *[[Dagsavisen]]* terningkast fem, mens *[[VG]]* og *[[Dagbladet]]* gav fire.

Filmen vant en BAFTA for beste beste klipp. Den ble i tillegg nominert til en Oscar og tre Golden Globe.

## I rollene
(utvalg)
* Edward Fox – Sjakalen
* Michael Lonsdale - Claude Lebel
* Terence Alexander – Lloyd
* Michel Auclair – Col. Rolland
* Alan Badel – The Minister
* Tony Britton – Insp. Thomas
* Denis Carey – Casson
* Adrien Cayla-Legrand – President Charles de Gaulle
* Cyril Cusack – våpenmakeren
* Derek Jacobi -  Caron
* Maurice Denham – Gen. Colbert
* Vernon Dobtcheff – avhøreren
* Jacques François – Pascal
* Olga Georges-Picot – Denise
* Raymond Gérôme – Flavigny
* Jean Sorel – Jean Bastien-Thiry

## Referanser


## Eksterne lenker
*
Sjakalen (1997)

***Sjakalen*** (originaltittel: *The Jackal*) er en amerikansk actionthriller fra 1997 regissert av Michael Caton-Jones. Filmen handler om en beryktet leiemorder som leies av russiske mafiaen for å drepe en fremstående politiker i USA. Hovedrollene spilles av Richard Gere og Bruce Willis i hovedrollene, mens en sentral birolle spilles av Sidney Poitier.

Filmen regnes som en nyinnspilling av *[[Sjakalen (1973)|Sjakalen]]* fra 1973, men avviker en del fra denne.

## Handlingen
Den beryktede leiemorderen Sjakalen – verdens mest fryktede og beryktede morder – har av den russiske mafia fått i oppdrag å likvidere en viktig person i det amerikanske, politiske systemet. Oppdraget koster 70 millioner dollar. Declan Mulqueen, en fengslet IRA-terrorist, er den eneste som kan stoppe ham. FBIs assisterende direktør tar derfor et enormt ansvar og risiko når han bestemmer seg for å sette fri Mulqueen for å stoppe Sjakalen. Leiemorderen Sjakalen er derimot svært vanskelig å få has på da han er konstant på farten, stadig i ny forkledning. Han er ekspert på å endre sitt ansikt, hår, stemme, alder og kroppsspråk. Han bruker alle nødvendige undergrunnskontakter for å skaffe våpen og falske pass uten å etterlate spor.

## Om filmen

### Popularitet og økonomi
*Sjakalen* innbragte 159 millioner dollar på verdensbasis, hvorav 55 millioner i USA.

Produksjonskostnadene var på rundt 60 millioner dollar.

### Anmelderne
Filmen ble dårlig mottatt av kritikerne og har bare fått 23 % på Rotten Tomatoes. Den amerikanske filmkritikeren Roger Ebert gav den bare 1,5 av 4 stjerner, mens Leonard Maltin gav den 2,5 av 4 stjerner.

Både ''VGs'' og ''Dagbladets'' anmeldere gav den terningkast tre.

### Annet
Regissøren av den originale filmen, Fred Zinnemann, var svært lite begeistret for nyinnspillingen og forlangte at tittelen skulle endres. Derfor ble den bare hetende *The Jackal*.

Gatlingvåpenet brukt av Bruce Willis i filmen hadde navnet "Polish ZSU-33 14.5 mm", men eksisterer ikke i virkeligheten.

## I rollene
(utvalg)
*Bruce Willis – The Jackal 
*Richard Gere – Declan Mulqueen 
*Sidney Poitier – FBI Deputy Director Carter Preston 
*Diane Venora – Major Valentina Koslova 
*Mathilda May – Isabella Zanconia 
*J.K. Simmons – FBI Agent T. I. Witherspoon 
*Richard Lineback – FBI Agent McMurphy

## Referanser


## Eksterne lenker
*
Siste vitne

***Siste vitne*** (originaltittel: *The Parallax View*) er en amerikansk politisk thriller fra 1974 regissert av Alan J. Pakula. Filmen handler om en journalist som etterforsker flere mystiske drap som synes å være politisk motivert. Etterhvert blir han viklet inn i et farlig spill der han selv blir jaget. Hovedrollen spilles av Warren Beatty, mens sentrale biroller spilles av Hume Cronyn, William Daniels og Paula Prentiss. Filmen er basert på ei bok av Loren Singer utgitt i 1970.

Filmen ble godt mottatt av anmelderne, men ble ingen publikumssuksess.

## Handling
Joseph Frady er en journalist hvis kollega og tidligere elskerinne, Lee Carter, blir vitne til mordet på en senator utført av en snikmorder. Snikmorderen dør like etter og en kommisjon konkluderer med at han utførte drapet på eget initiativ. Carter mistenker at sannheten rundt drapet blir dysset ned, og da seks av vitnene til drapet dør blir hun enda mer mistenksom.

Da hun selv blir funnet død av en overdose bestemmer Frady seg for se nræmere i ettersyn det hun drev å etterforsket. Omsider kommer han på sporet av en organisasjon kalt The Parallax Corporation. Til hans forskrekkelse viser dette seg å være en organisasjon som rekrutterer en spesiell type mennesker med sosiopatisk anlegg til å utføre politiske drap.

## Om filmen
*Siste vitne* ble ingen publikumssuksess.

Den ble meget godt mottatt av anmelderne. Blant annet så gav den amerikanske filmanmelderen Roger Ebert den 3 av 4 stjerner, Leonard Maltin 3,5 av 4 stjerner og 3 av 4 i *[[Film Max]]*.

Den ble tildelt kritikerprisen ved Avoriaz Fantastic Film Festival i Frankrike.

## I rollene
(utvalg)
*Warren Beatty –  Joseph Frady 
*Hume Cronyn –  Bill Rintels 
*William Daniels –  Austin Tucker 
*Paula Prentiss –  Lee Carter 
*Kenneth Mars –  Tidligere FBI-agent Will 
*Walter McGinn –  Jack Younger 
*Kelly Thordsen –  Sheriff L.D. Wicker

## Referanser


## Eksterne lenker
*
Assück

**Assück** var et amerikansk grindcore-band fra St. Petersburg i Florida. De var aktive fra 1987 til 1998.

## Biografi
De var et av de viktigste nordamerikanske ekstrem metal-bandene og har fremdeles en sterk kult av tilhengere. De er noen ganger beskrevet som det beste eksempelet på «hardcore kids playing death metal», og de fyller det lydbildet bra, med meget teknisk tromming, ned-stemte gitarer og grøtete vokaler.  Det er ingen gitarsoloer, i motsetning til mesteparten av death metal, og mere poetiske og eksistensielle, vagt politiske tekster, avlevert i en unik og omhyggelig utmålt rytme som deres grindcore-forgjengere Napalm Death.

*Misery Index*, tittelen på Assück's andre album, er et uttrykk som sammenfatter summen av de nasjonale arbeidsledighets- og inflasjonstall, brukt unoffisielt for å vurdere en nasjons økonomiske helse. Bandet Misery Index oppkalte seg selv etter albumet, og henter tung musikalsk påvirkning fra Assück.

## Besetning
### Siste besetning
*Rob Proctor – Trommer (ex-Crucible, Anthem Eighty Eight, No Fraud, Manic Dose, Nasty Savage, Cease, Discordance Axis)
*Jason Crittenden – Bass (ex-Reversal of Man, Early Grace, Anthem Eighty Eight, Frogg Pound)
*Steve Heritage – Gitar, vokal (ex- Jud-Jud, Bombs of Death, Anthem Eighty Eight, People's Court, Toilet Birth)

### Tidligere besetning
*Paul Pavlovich – Vokal (nå i Track the Curse)
*Dave «Spinach» Malinsky – Vokal (ex-Sweet Pickles, Merkin, On Edge)
*Daryl Kahan – Vokal på «1993/1994 European tour» (ex-Citizens Arrest, Abazagorath, Funebrarum, Voice of Hate, Taste of Fear)
*Pete Jay – Bass (ex-Meatwagon, No Fraud, Manic Dose, Peepole, Black Queen, currently in Wormwood and Oakhelm)
*Steve Kosiba – Bass (ex-Inhumanity, Scrotum Grinder, Watermark 6000, Ice Pick)

## Diskografi

**Born Backwards* (Demo, 1987) (selvutgitt)
**Necrosalvation* (EP, 1988) (Rigid Records / Ripping Headaches Records)	
**Assuck/Old Lady Drivers* (Delt EP, 1990) (No System Records)
**Anticapital* (LP, 1991) (Sound Pollution Records / Common Cause Records)
**Bllleeeeaaauuurrrrgghhh! – The Record* (VA 7", 1991) (Slap A Ham Records)
*«Apocalyptic Convulsions» Samleplate 10" (noen eksemplarer kom med en 7" bonusplate) (1992) (Ax/ction Records)
**State to State* (Single and Spoken Word, 1992) (SOA Records)
**Blindspot* (EP, 1992) (Open Records / Schematics Records)
*«Emergency Broadcast Systems Volume Two» Samleplate 7" EP m/ Assück, Crain, Schedule, og Friction (1992) (Allied Recordings)
**Tampa Sucks Compilation* (VA CD, 1993)
**Bloodless Unreality – Assuck/Hellnation/Destroy/Confrontation* (Delt EP, 1994) (Forfeit Records)
*«No Idea Fanzine 11 Compilation CD – Big Pants Waste Precious Fabric» (1994) (No Idea Records)
**Blindspot Mailorder Distro Sampler* (VA CD, 1995)	(No Idea Records / Toybox Records)	
**Misery Index* (LP, 1996) (Sound Pollution Records)
**403 Comp – Florida Fucking Hardcore* (VA CD, 1998) 
**1998 Mordam Records Sampler: This Ain't No Disco* (VA CD, 1998)

## Eksterne lenker
* 
*
Skjult trussel

***Skjult trussel*** (originaltittel: *Endangered Species*) er en amerikansk science fiction-thriller og mysteryfilm fra 1982 regissert av Alan Rudolph. Filmen handler om noen merkelige og bisarre hendelser i en amerikansk småby i Colorado. Blant annet så er det blitt begått en rekke merkverdig drap på kveg i området. I tillegg er det blitt registrer registrert merkelige lysfenomener på himmelen. En ferierende politimann fra New York bistår stedets kvinnelige sheriff. Hovedrollene spilles av Robert Urich og JoBeth Williams i hovedrollene.

## Handling
Ruben er en suspendert politimann fra New York som tilfeldigvis ferierer i liten by i Colorado. Her innleder han et forholdt til byens kvinnelige sheriff. Etterhvert involverer han seg i flere uforklarlige og bisarre tilfeller drap på kveg i området. Etterforskningen avdekker ingen spor på åstedene, det eneste de oppdager er at kveget er tømt for blod og at flere vitale organer mangler. I tillegg til dette har flere observert merkelige lysfenomener på himmelen. Lokalbefolkningen tror det kan være være en eller annen religiøs kult som står bak - eller vesener fra verdensrommet. Andre spor peker mot et hemmelig forskningsanlegg eid av det amerikanske forsvaret.

## Om filmen
Den amerikanske filmkritikeren Leonard Maltin gav den 1,5 av 4 stjerner.

## I rollene
(utvalg)
* Robert Urich –  Ruben Castle 
* JoBeth Williams –  Sheriff Harriet Purdue
* Paul Dooley –  Joe Hiatt 
* Hoyt Axton –  Ben Morgan 
* Peter Coyote –  Steele 
* Marin Kanter –  Mackenzie Castle 
* Gailard Sartain –  Borgermester

## Referanser


## Eksterne lenker
*
University of Florida

**University of Florida** (forkortet **UF**) er et delstatseid, forskningsbasert sea-grant- og land-grant-universitet i Florida i USA, med campus i Gainesville. Det ble grunnlagt i 1853 som *East Florida Seminary*, mens *Florida Agricultural College (FAC)* fra 1884 var en annen forløper – som samtidig var delstatens første land-grant-universitet. Gainesville ble valgt til campus i 1905.

I årene 1945&ndash;47 var det enorm søkning fra hjemvendte krigsveteraner, og den store tilstrømmingen ble avhjulpet ved å bygge et tilleggscampus i Tallahassee. Etter to års drift ble derimot denne campusen selvstendig og utviklet seg til dagens Florida State University.

I 1958, etter 106 år, fikk svarte studenter adgang til University of Florida.

*UF* er USAs nest største campus for høyere utdanning. Budsjettet er om lag 23 mrd kroner årlig. På grunn av høy kvalitet på flere av fagtilbudene (særlig ved det såkalte Honours program) regnes universitetet tidvis til gruppen Public Ivy – de 10-30 beste offentlige universitetene i USA. Både studentene og forskerne kan vise gode resultater. Et resultat av forskningen ved *UF* er sportsdrikken Gatorade.

## Skoler og studentforhold
De 17 collegene arrangerer i alt 123 mastergradsprogrammer og 76 doktorgradsprogrammer, ved i alt 87 skoler og fakulteter. Disse er:
***J. Hillis Miller Health Science Center** (1956) – 6.159 studenter
**University of Florida College of Dentistry
**University of Florida College of Public Health and Health Professions
**College of Medicine at the University of Florida
**University of Florida College of Nursing
**University of Florida College of Pharmacy
**University of Florida College of Veterinary Medicine
***University of Florida College of Engineering** (1910) – 6&nbsp;935 studenter
***Warrington College of Business** (1926) – 6&nbsp;339 studenter
**Fisher School of Accounting
***University of Florida School of Journalism** (1916) – 3&nbsp;000 studenter
***University of Florida College of Liberal Arts and Sciences** (1910) – 1&nbsp;400 studenter
**Bob Graham Center for Public Service
***Fredric G. Levin College of Law** (1909) – 1&nbsp;153 studenter
***University of Florida College of Health and Human Performance** (1946) – 2.004 studenter
***University of Florida College of Agricultural and Life Sciences** (1964)
**Institute of Food and Agricultural Sciences
***University of Florida College of Design Construction and Planning** (1925) – 1&nbsp;500 studenter
**M.E. Rinker Sr. School of Building Construction
***University of Florida College of Education** (1906) – 1&nbsp;900 studenter
**P.K. Yonge Developmental Research School
***University of Florida College of Fine Arts** (1975) – 900 studenter
***University of Florida Division of Continuing Education**

University of Florida har 50&nbsp;882 studenter og 2&nbsp;311 vitenskapelig ansatte i 2006, og i høstsemesteret samme år var skolepengene på årsbasis US$ 3&nbsp;206 for studenter folkeregistrert i delstaten Florida. Studentene representerer mer enn 100 land.

Studiene gis opp til doktorgradsnivå i en rekke fag.

## Referanser


## Eksterne lenker
*
Robert Urich

**Robert Michael Urich** (1946–2002) var en amerikansk skuespiller som hadde sitt hovedvirke på TV.

Han medvirket i nærmere 90 film- og tv-produksjoner i løpet av karrieren. Han fikk han en stjerne på Hollywood Walk of Fame i 1995.

Urich tv-debuterte i en episode av *[[The F.B.I.]]* i 1972 og gjorde seg senere bemerket som fast rolleinnehaver i serier som *[[S.W.A.T. (TV-serie)|S.W.A.T.]]* (1975–1976), *[[Vegas (TV-serie)|Vegas]]* (1978–1981), ** (1985–1988) og *[[Love Boat: The Next Wave]]* (1998–1999). Han hadde også faste roller i kortlivede serier som *Bob & Carol & Ted & Alice* (1973), *Gavilan* (1982), *American Dreamer* (1990–1991), *Crossroads* (1992–1993), *It Had to Be You* (1993), *The Lazarus Man* (1996) og *Emeril* (2001). I tillegg hadde han gjesteroller i kjente serier som blant annet *[[Kung Fu (TV-serie)|Kung Fu]]* (1973), ''Kruttrøyk'' (1975), *[[Forviklingar]]* (13 episoder, 1977), *[[Kjærlighetsskipet]]* (tre episoder, 1977–1978), *[[Charlie's Angels]]* (1978) og *[[Cheers]]* (1988). Han spilte også i miniserier som ''Mistrals datter'' (1984), *Amerika* (1987), *Lonesome Dove* (1989) og Blind Faith. Han medvirket også i en rekke tv-filmer, deriblant *Scandal Sheet* (1985), *Stranger at My Door* (1991) og *Deadly Relations* (1993). Hans siste rolle var i tv-filmen *Aftermath* (2002).

Urich filmdebuterte i *[[Magnum '44|Magnum 44]]* (1973), hvor han hadde en liten birolle. Han gjorde seg senere bemerket i filmer som ''Skjult trussel'' (1982), *[[The Ice Pirates]]* (1984) og *[[Turk 182]]* (1985).  

På scenen spilte han blant annet i Broadway-musikalen ''Chicago''  i 1996.  

## Referanser


## Eksterne lenker
*
Asiatiske glassfisker

* *[[Ambassis]]*
* *[[Chanda]]*
* *[[Denariusa]]*
* *[[Gymnochanda]]*
* *[[Paradoxodacna]]*
* *[[Parambassis]]*
* *[[Priopis]]*
* *[[Tetracentrum]]*

**Asiatiske glassfisker** er en gruppe abborfisker. Mange av artene har gjennomsiktige eller nær gjennomsiktige kropper. De største artene blir inntil 26&nbsp;cm lange.

## Eksterne lenker
* 

* FishBase om Ambassidae - Besøkt 28. november 2007
Edward Fox

**Edward Charles Morrice Fox** (født 1937) er en britisk skuespiller som har vært aktiv både på film, tv og scene. 

Fox filmdebuterte i *[[Langdistanseløperen]]* (1962), der han hadde en mindre rolle. Året etter hadde han en liten birolle i *This Sporting Life* (1963). Han har siden hatt fremtredende roller i filmer som blant annet *[[Slaget om Storbritannia (film)|Slaget om Storbritannia]]* (1969), ''Sjakalen'' (1973), ''Kampene ved Arnheim'' (1977), *[[Gandhi (film)|Gandhi]]* (1982), *[[Mytteriet på Bounty (1984)|Mytteriet på Bounty]]* (1984) og *[[Wild Geese II]]* (1986).

Han tv-debuterte i en episode av *BBC Sunday-Night Play* i 1964 og hadde deretter gjentatte opptredener i tv-serier som *[[ITV Play of the Week]]* (1964–1967), *[[ITV Saturday Night Theatre]]* (1969–1972) og *[[Play of the Month]]* (1970–1976). Han har også hatt fremtredende roller i miniserier som *[[Edward & Mrs. Simpson]]* (1978), *Voor koningin en vaderland* (1979), *[[Shaka Zulu (miniserie)|Shaka Zulu]]* (1986), *[[Strauss Dynasty]]* (1991), *[[Daniel Deronda (TV-serie)|Daniel Deronda]]* (2002) og *[[Oliver Twist (miniserie, 2007)|Oliver Twist]]* (2007). 

Fox har vunnet BAFTA-prisen tre ganger; I 1972 og 1978 for beste mannlige birolle (*[[Budbringeren (film fra 1971)|Budbringeren]]* og ''Kampene ved Arnheim'') og i 1979 for beste mannlige hovedrolle (miniserien *Edward & Mrs. Simpson*). I 2003 ble han utnevnt til Order of the British Empire.

Han er bror til skuespiller James Fox.

Han har medvirket i over 110 film- og tv-produksjoner i løpet av karrieren.

## Referanser


## Eksterne lenker
*
Peter Coyote

**Peter Coyote** (født 1941) er en amerikansk skuespiller og forfatter.

Coyote er utdannet ved Grinnell College i 1964. Han flyttet deretter til San Francisco hvor han hvor han ble medlem av San Francisco Mime Troupe. I 1967 var han med på å danne den anarkistiske teatergruppen «Diggers», som drev med improvisasjonsteater. Han var politisk aktiv på venstresiden på 1960-tallet. 

Coyote filmdebuterte i *[[Die Laughing]]* (1980). Han har siden medvirket i filmer som *[[Døden i sumpene]]* (1981), *[[E.T.]]* (1982), ''Skjult trussel'' (1982), *[[Kniven er eneste vitne]]* (1985), *[[Bitter Moon]]* (1992), *[[Sphere - Fartøyet|Sphere]]* (1998) og *[[Behind Enemy Lines II: Axis of Evil]]* (2006). Han har også medvirket i en rekke tv-produksjoner. Blant annet hadde han sentrale roller i miniserier som *Echoes in the Darkness* (1987) og *The Disappearance* (2017). Han hadde en fast rolle i *[[Law & Order: LA]]* og ''The 4400'', og hadde i tillegg gjentatte gjesteroller i serier som blant annet *[[Brothers & Sisters]]* og  *[[Perception]]*.

Han gav i 1998 ut selvbiografien *Sleeping Where I Fall: A Chronicle*.

Coyote er Zen buddhist.

## Referanser


## Eksterne lenker
* 
*
Zetherini

* *[[Ethope]]*
* *[[Neorina]]*
* *[[Penthema]]*
* *[[Xanthotaenia busiris]]*
* *[[Zethera]]*
* ?*[[Callarge]]*

**Zetherini** er en liten gruppe av sommerfugler som hører til underfamilien ringvinger (Satyrinae) i den store familien flikvinger (Nymphalidae). Bortsett fra slekten *Callarge*, som det er usikkert om hører til her, lever alle artene i den Orientalske faunaregion (Sørøst-Asia). Medlemmene i Zetherini etterligner gjerne giftige arter i gruppen monarksommerfugler (Danainae), og kan variere mye i utseende etter hvilke arter de etterligner.

## Utseende
Forholdsvis store (vingespenn gjerne rundt 70&nbsp;mm) sommerfugler, slanke med store, brede vinger. Noen slekter (*Neorina*, *Xanthotaenia*) er mørkebrune med gule skråstriper på forvingene, mens andre er mørke med mange lyse lengdestriper (*Zethera*, *Penthema*).

## Etterligner giftige arter
En stor del av Zetherini etterligner sannsynligvis giftige monarksommerfugler, og unngår dermed å bli spist av fugler.
Mulige modeller finnes i monarksommerfugl-slektene *Danaus*, *Euploea* og *Ideopsis*.

## Systematisk inndeling
Artstallene følger  Tree of Life

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien egentlige dagsommerfugler, Papilionoidea
************* Familien flikvinger, Nymphalidae
************** Underfamilien ringvinger, Satyrinae
*************** Gruppen **Zetherini** Reuter, 1896
**************** *[[Xanthotaenia busiris]]* Westwood, 1858
**************** Slekten *[[Neorina]]* Westwood, 1850 – store, mørkebrune, fem arter
**************** Slekten *[[Penthema]]* Doubleday, 1848 – etterligner slekten *Parantica* (Danainae). fire arter, Sikkim-Taiwan
**************** Slekten *[[Zethera]]* C.Felder, 1861 – etterligner *Ideopsis* og *Euploea* (Danainae). Seks arter, Filippinene og Sulawesi
**************** Slekten *[[Ethope]]* Moore, 1866 – etterligner kanskje *Euploea*. Fire arter, Malayiske halvøy
**************** Slekten *[[Callarge]]* – to arter, Kina og Japan. Usikkert om denne bør plasseres her.

## Eksterne lenker
* 
* Catalogue of Life, 2007 checklist Listen tar ikke hensyn til synonymier.
* Zetherini på ''Tree of life''
* Markku Savela's Lepidoptera and some other life forms: Sjekkliste over artene. Hentet 28.12. 2011
Richard Crenna

**Richard Donald Crenna** (1926–2003) var en amerikansk skuespiller best kjent fra Rambo-filmene (1982–1988).

Han medvirket i 120 film- og tv-produksjoner i løpet av karrieren. Han fikk en stjerne på Hollywood Walk of Fame i 1988.

Crenna startet skuespillerkarrieren som barn i radioprogrammet *Boy Scout Jamboree,* hvor han sporadisk opptrådte i forskjellige roller fra 1937 til 1948. Deretter var han fast i den radiosendte komiserien *[[Our Miss Brooks]]*, og var også med da den ble til fjernsynserie i 1952.
Han filmdebuterte i *Let's Dance* (1950) hvor han hadde en liten birolle. Han gjorde seg siden bemerket i filmer som blant annet *[[Kanonbåten San Pablo]]* (1966), *[[Alliert med mørket]]* (1967), ''Marooned - Havari i verdensrommet'' (1969), ''Skitne penger'' (1972), ''Toget til Fort Humbolt'' (1975), *[[The Evil]]* (1978), *[[Het puls]]* (1981), *[[The Flamingo Kid]]* (1984) og *[[Hot Shots! Part Deux]]* (1993). Han huskes best fra rollen som Oberst Trautman i actionfilmen ''First Blood'' (1982), samt dens to første oppfølgere: ** (1985) og ''Rambo 3'' (1988).Han tv-debuterte i 1952 i en episode av *[[I Love Lucy]]*. Siden gjorde han seg bemerket i komiserier som *Our Miss Brooks,* hvor han hadde en fast rolle fra 1952 til 1955 (radioversjon før det), og i *[[The Real McCoys]],* hvor han hadde en fast rolle fra 1957 til 1963. Han hadde også en fast ledende rolle i dramaserien *Slattery's People* (1964–1965) og i de kortlivede seriene *All's Fair* (1976–1977), *It Takes Two* (1982–1983) og *Pros and Cons* (1991–1992). I tillegg hadde han gjesteopptredener i flere kjente serier, deriblant ''JAG'' (4 episoder, 1995–1998), *[[Chicago Hope]]* (1999) og *[[Judging Amy]]* (13 episoder, 2000–2002). Han hadde også fremtredende roller i miniserier som *[[Centennial]]* (1978), *On Wings of Eagles* (1986) og *Intruders* (1992). I tillegg spilte han i en rekke tv-filmer, deriblant *[[Devil Dog: The Hound of Hell]]* (1978), *The Case of the Hillside Stranglers* (1989), *20 000 Leagues Under the Sea* (1997) og *Out of the Ashes* fra 2002, som også var hans siste rolle. 

Han giftet seg i 1950. Ekteskapet ble oppløst i 1955. Han ble gift for andre gang 1959. Han hadde tre barn. 

Crenna døde av kreft i 2003, 76 år gammel.

## Referanser


## Eksterne lenker
*
Schweizerische Bundesbahnen

**Schweizerischen Bundesbahnen** (**SBB**)  er Sveits' statlige jernbaneselskap. Selskapet har sitt hovedsete i Bern.

SBB har eksistert som organisasjon siden 1.&nbsp;januar 1902. Landets fem største private jernbaner ble suksessivt overført til SBB i årene 1901 til 1909.

## Fotnoter

## Referanser


## Eksterne lenker
*
Libération

***Libération*** (ofte omtalt som *Libé*) er en fransk dagsavis. Den ble grunnlagt i Paris i 1973 av Jean-Paul Sartre, Pierre Victor alias Benny Lévy og Serge July i kjølvannet av protestbevegelsene i mai 1968. 

*Libération* er en av de fire store dagsavisene i Frankrike, og det var den første franske dagsavisen med utgave på Internett.

## Referanser


## Eksterne lenker
*
Morten Sigval Bergesen

**Morten Sigval Bergesen** (født 2. juni 1951) er en norsk forretningsmann og tidligere skipsreder. Han ble partner i rederiet Sig. Bergesen d.y. i 1974, tok over styringen av rederiet i 1976 sammen med fetteren sin Petter C. G. Sundt. Fra 1986 til 1998 var han adm.dir. i Bergesen d.y.-gruppen og fra 1998 til 2003 styreformann.
I dag sitter han blant annet i styret i det børsnoterte selskapet Roxar.

## Referanser
JoBeth Williams

**Margaret JoBeth Williams** (født 1948) er en amerikansk skuespiller som huskes best fra skrekkfilmen *[[Poltergeist (film)|Poltergeist]]*.

Williams filmdebuterte i *[[Kramer vs. Kramer]]* (1979), hvor hun hadde en liten birolle. Hun har siden hatt sentrale roller i filmer som blant annet *[[To tufser bak gitter]]* (1980), *[[Poltergeist (film)|Poltergeist]]* (1982),  *[[Endangered Species]]* (1982) og *[[Dagen etter]]* (1983). 

Hun tv-debuterte i 1974 i en episode av *Jabberwocky*. Hun har siden hatt faste roller i serier som ''Somerset'' (1975–1976) og *[[Guiding Light]]* (1977–1981), samt de kortlivede seriene *The Client* (1995–1996) og *Payne* (1999). Hun har også hatt gjesteopptredener i kjente serier som blant annet *[[Frasier]]* (1994), ''Judging Amy'' (2003), *[[Numb3rs]]* (2006), *[[Criminal Minds]]* (2006), *[[Dexter (TV-serie)|Dexter]]* (2007), *[[NCIS (TV-serie)|NCIS]]* (2011), *[[Privat Praksis]]* (seks episoder, 2009–2011) og *[[Rizzoli & Isles]]* (2016). Hun har også medvirket i en rekke tv-filmer, deriblant ''Dagen etter'' (1983), *Adam* (1983), *Murder Ordained* (1987), *My Name Is Bill W.* (1989), *Victim of Love* (1991), *14 Hours* (2005) og *In My Dreams* (2014).

## Referanser


## Eksterne lenker
*
StudData

**StudData** er en database for studier av rekruttering og kvalifisering til profesjonell yrkesutøving.

Datamaterialet skal gi grunnlag for panel- og forløpsstudier i forbindelse med forskningsprosjekter. Det er en større og langsiktig satsing som omfatter tyve profesjoner/profesjonsutdanninger. StudData er et samarbeidsprosjekt der elleve høgskoler og universitet deltar. 
 
Senter for profesjonsstudier (SPS) ved Oslomet – storbyuniversitetet leder og koordinerer oppbyggingen av databasen, som er finansiert av Norges forskningsråd og Oslomet.

## Eksterne lenker
StudData, Senter for Profesjonsstudier, OsloMet
Melanitini

* *[[Bletogona]]*
* *[[Cyllogenes]]*
* *[[Gnophodes]]*
* *[[Manataria]]*
* *[[Melanitis]]*
* *[[Parantirrhoea]]*

**Melanitini** er en gruppe av tropiske sommerfugler som tilhører underfamilien ringvinger (Satyrinae) i den store familien flikvinger (Nymphalidae).

## Utseende
Ganske store, mørke sommerfugler med store, brede vinger og smal kropp. Grunnfargen på oversiden er mørk brun, mange arter har et gult eller blått, skrått bånd i forvingen, noen har en stor øyeflekk nær forvingens forhjørne, men denne er lite påfallende på grunn av den mørke grunnfargen. På undersiden har vingene fine tverrstriper og ofte også øyeflekker. Forvingenes forhjørner er ofte litt sigdformet uttrukne, men kan være rettvinklede eller helt avrundet. Vingenes ytterkant er ofte noe flikete. Bakvingen har ofte en kort, utoverrettet "stjert" ytterst.

## Levevis
Som mange andre ringvinger unngår Melanitinae gjerne sterkt sollys. Artene er ofte mest aktive i grålysningen og skumringen. Den meget vidt utbredte arten *Melanitis leda* har larver som lever på ris, sukkerrør, *[[Sorghum]]* og andre gressarter.

## Systematisk inndeling

Artstallene følger Tree of life http://tolweb.org/Melanitini

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien egentlige dagsommerfugler, Papilionoidea
************* Familien flikvinger, Nymphalidae
************** Underfamilien ringvinger, Satyrinae
*************** Gruppen **Melanitini** Reuter, 1896
**************** *[[Manataria hercyna]]* (Hübner, 1821) – Sør-Amerika
**************** *[[Parantirrhoea marshalli]]* Wood-Mason, 1891 – sørlige India
**************** Slekten *[[Gnophodes]]* Westwood, 1849 – tre arter, Afrika inkludert Madagaskar
**************** Slekten *[[Melanitis]]* Fabricius, 1807 – 12 arter, fra Afrika østover til Australia, noen arter meget vidt utbredt
**************** Slekten *[[Cyllogenes]]* Butler, 1868 – tre arter
**************** Slekten *[[Bletogona]]* Felder & Felder, 1867 – to arter, bare på Sulawesi

## Eksterne lenker
* 
* Catalogue of Life, 2007 checklist. Listen tar ikke hensyn til synonymier.
* Melanitini på ''Tree of life''
* Markku Savela's Lepidoptera and some other life forms: Sjekkliste over artene. Hentet 28.12. 2011
Stegaberg

**Stegaberg** er navnet på et gårdsbruk som ligger på østsiden av Førresfjorden i Tysvær kommune i Rogaland (Gårds og bruksnummer 67/1). Gården har gitt navn til Stegaberg skolekrets og Stegaberg idrettslag. Navnet antas å komme av den bratte tilkomsten gården hadde fra sjøen. Man måtte «stige opp på berget». 

Gården ligger mellom Sørvågen i Førresfjorden og strekker seg som et smalt belte rundt 2 kilometer vestover mot Rønnevik i Tysvær. Gårdens beskjedne størrelse førte til at den ikke er delt opp, slik andre og større gårder ble. Det har bodd folk sammenhengende på Stegaberg siden 1600-tallet og man kjenner navnet til de fleste.

Stegaberg skole ble nedlagt høsten 2009. Elevene ble overført til den nye Frakkagjerd barneskole. 

Før 1965 tilhørte denne delen av Tysvær Avaldsnes kommune. Stegaberg hadde da gårds og bruksnummer 60/1 (1886–1965).
Skyt Carter

:*For 2000-versjonen av denne filmen, se [[Get Carter (2000)]]*
***Skyt Carter*** (originaltittel: *Get Carter*) er en britisk krim-thriller-film fra 1971 med Michael Caine i hovedrollen. Regi er ved Mike Hodges.

## Handling
Jack Carter (Caine) er en britisk gangster som drar til Newcastle for å finne ut mer om sin bror Franks mistenkelige død. Han finner etterhvert ut at hans bror hadde oppdaget noe som involverte hans datter, noe som kostet ham livet.

### Om filmen
En nyinnspilling av denne filmen, *[[Get Garter (2000)]]*, med Sylvester Stallone i hovedrollen ble lansert i 2000. Filmen *[[Hit Man]]* fra 1972 regnes også som en remake av *Skyt Carter*.

## I rollene
(utvalg)
*Michael Caine –  Jack Carter 
*Ian Hendry –  Eric Paice 
*Britt Ekland –  Anna Fletcher 
*John Osborne –  Cyril Kinnear 
*Tony Beckley –  Peter 
*George Sewell –  Con 
*Geraldine Moffat –  Glenda 
*Dorothy White –  Margaret 
*Rosemarie Dunham –  Edna 
*Petra Markham –  Doreen Carter

## Eksterne lenker
*